BA ยันกรณี FAA ลดเกรดเป็น CAT 2 ไม่มีผลกระทบ
BA ยันกรณี FAA ลดระดับการบินพลเรือนไทยเป็น CAT 2 ไม่มีผลกระทบ แจงไม่มีเส้นทางการบินไปยังสหรัฐ
2 ธ.ค. 2558

บริษัท การบินกรุงเทพ จำกัด (มหาชน) หรือ BA (สายการบินบางกอกแอร์เวย์ส) ระบุว่า จากกรณีที่สำนักงานบริหารองค์กรการบินแห่งสหรัฐอเมริกา (Federal Aviation Administration : FAA) ได้แจ้งผลการตรวจสอบการกำกับดูแลมาตรฐานความปลอดภัย ด้านการขนส่งทางอากาศของสำนักงานการบินพลเรือนแห่งประเทศไทย (กพท.) เมื่อช่วงเดือนตุลาคม 2558 ที่ผ่านมาจาก Category 1 เป็น Category 2 ส่งผลให้สายการบินที่จดทะเบียนโดยสำนักงานการบินพลเรือนแห่งประเทศไทยสามารถที่จะปฏิบัติการบินไปยังประเทศสหรัฐอเมริกาได้เช่นเดิม แต่ไม่สามารถที่จะเพิ่มเที่ยวบินหรือจุดบินใหม่ในประเทศสหรัฐอเมริกาได้
สำหรับเส้นทางบินปัจจุบันของบางกอกแอร์เวย์สไม่ได้มีเส้นทางการบินไปยังประเทศสหรัฐอเมริกา และไม่มีการทำความตกลงเที่ยวบินร่วม (Codeshare Agreement) กับสายการบินของประเทศสหรัฐอเมริกา